Ibrahim Babangida

Ibrahim Badamasi Babangida: GCF

R GCB (An haife shi a ranar 17 ga watan Agusta, 1941) Ya kasance ɗan siyasan Najeriya ne kuma wanda yayi mulki ta karfin iko a matsayin shugaban ƙasa soja tun daga shekarar (1985) a lokacin da ya shirya juyin mulki a kan abokin adawansa na kusa Muhammadu Buhari, har zuwa ajiye mulkinsa a shekara ta (1993)  a dalilin zabe na bayan watan Yuli 12, (1993) wanda ya soke ta ba tare da wani dalili na doka ba.

Tarihi:
Ibrahim babangida an haifeshi ne a ranar  17 ga watan Agusta Shekara ta alif ɗari tara da arba'in da ɗaya (1941) a garin Minna jahar Niger ga Muhammad da Aisha Babangida.  Ya sami ilimin Islamiyya da farko kafin ya halarci makarantar firamare daga 1950 zuwa 1956. Daga 1957 zuwa 1962 Babangida ya halarci Kwalejin Gwamnati ta Bida, tare da abokan karatunsa Abdul sami Abubakar, Mamman Vatsa, Mohammed Magoro, Sani Bello, Garba Duba, Gado Nasko da Mohammed Sani Sami.Babangida ya shiga Sojojin Najeriya a ranar 10 ga watan Disamba 1962, inda ya halarci Kwalejin Horar da Sojojin Nigeria a Kaduna.  Babangida ya karbi aikinsa a matsayin mataimakin na biyu a matsayin jami'in yaƙi na yau da kullun a cikin Sojojin Najeriya (wata ɗaya kafin ta zama Sojojin Nijeriya) tare da lambar soja ta sirri N/438 daga Kwalejin Sojojin Indiya a ranar 26 ga Satumba 1963. Babangida ya halarci Kwalejin Sojan Indiya daga watan Afrilu zuwa Satumba 1963.

Ya kasance ɗaya daga tawagar Kwamandan Jami'in bincike daga 1964 zuwa 1966. Daga Janairu 1966 zuwa Afrilu 1966, Babangida ya halarci Darasi na Matasa a Cibiyar Armoured ta Royal a Ƙasar Ingila - inda ya sami ilimi a cikin bindigogi da motar Saladin. Lieutenant Babangida ya kasance tare da 1st tawagar bincike a Kaduna, kuma ya shaida abubuwan da suka faru na juyin mulkin  na 1966, wanda ya haifar da kisan Sir Ahmadu Bello..Tare da wasu matasan jami'ai daga Arewacin Najeriya, ya shiga cikin juyin mulkin da Murtala Mohammed ya jagoranta wanda ya kori Janar Aguiyi Ironsi ya maye gurbinsa da Janar Yakubu Gowon.

Manazarta:

Category:Ƴan siyasan Najeriya
Category:Mutanen Najeriya
Category:Rayayyun mutane
Category:Shuwagabannin ƙasar Najeriya
Category:Haifaffun 1941
Category:Mutane daga jihar Neja